ബാഹുബലി മൂന്നാം ഭാഗത്തിനായി പ്രഭാസ് കാത്തിരിക്കുന്നുണ്ടോ എന്ന ചോദ്യത്തിന് അതുകൊണ്ട് തന്നെ ഏറെ പ്രസക്തയുണ്ട് . രാജമൌലി അങ്ങനെയൊരു പ്രോജക്ടുമായി വന്നാൽ എന്താകും പ്രഭാസിന്റെ മറുപടി എന്നറിയാൻ പ്രേക്ഷകർക്കും കൌതുകമുണ്ടാകും . അത്തരമൊരു വീഡിയോ സോഷ്യൽമീഡിയയിൽ വൈറലാകുകയാണ് . ഒരു ടിവി പരിപാടിക്കിടെയാണ് രാജമൌലി പ്രഭാസിനെ ഫോണിൽ വിളിച്ച് പറ്റിക്കുന്ന വീഡിയോ ആണിത് . റാണ ദഗുപതിയായിരുന്നു പരിപാടിയുടെ അവതാരകൻ . നിർമാതാവ് ശോഭു യർലഗഡയും കൂടെ ഉണ്ടായിരുന്നു . പറ്റിക്കാൻ വേണ്ടി പരിപാടിക്കിടെ പ്രഭാസിനെ ഫോണിൽ വിളിച്ച രാജമൌലി ഡാർലിങ് നീ എവിടെയാണ് എത്രയും പെട്ടന്ന് കാണണം എന്നു പറഞ്ഞു . എന്താ കാര്യം എന്നു ചോദിച്ച പ്രഭാസിനോട് ബാഹുബലി 3ന് വേണ്ടിയാണെന്ന് രാജമൌലി പറഞ്ഞു . പ്രഭാസിൻറെ മറുപടി കേട്ട രാജമൌലിയ്ക്കും റാണയ്ക്കും ചിരിയടക്കാനായില്ല .